8. การจัดการ

8.1 โครงสร้างองค์กร

หมายเหตุ: * ปัจจุบันบริษัทมีผู้ตรวจสอบภายใน 2 ทีม 1) บริษัท เอเอ็มซี อินเตอร์เนชั่นแนล
จำกัด โดยการว่าจ้างหน่วยงานภายนอก และ 2) ผู้ตรวจสอบภายในจากบริษัท ไอเอฟเอส
แคปปิตอล ลิมิเต็ด (สิงคโปร์)

8.2 โครงสร้างการจัดการ

8.2.1 คณะกรรมการบริษัท

  คณะกรรมการบริษัท ณ วันที่ 31 ธันวาคม 2553 มีจำนวน 7 ท่าน ประกอบด้วย

  รายชื่อ ตำแหน่ง

+----+---------------------+-------------------------------------------+
| 1. | นายลี ซูน คี           |   ประธานกรรมการ                           |
+----+---------------------+-------------------------------------------+
| 2. | นายตัน เล เยน        |   กรรมการ                                 |
+----+---------------------+-------------------------------------------+
| 3. | นางสาวลิม มุย หลิง     |   กรรมการ                                 |
+----+---------------------+-------------------------------------------+
| 4. | นายนิพัทธ์ จำรูญรัตน์     |   กรรมการ                                 |
+----+---------------------+-------------------------------------------+
| 5. | ดร. ธรรมนูญ          |   กรรมการ                                 |
|    | อานันโทไทย           |   กรรมการอิสระและประธานกรรมการตรวจสอบ      |
+----+---------------------+-------------------------------------------+
| 6. | นายสุเวทย์ ธีรวชิรกุล    |   กรรมการ กรรมการอิสระและกรรมการตรวจสอบ    |
+----+---------------------+-------------------------------------------+
| 7. | นายนิวัฒน์ กาญจนภูมินทร์  |   กรรมการ กรรมการอิสระและกรรมการตรวจสอบ    |
+----+---------------------+-------------------------------------------+

  โดยมี นายกันตภณ กิตติศิริประเสริฐ เป็นเลขานุการคณะกรรมการบริษัท

กรรมการผู้มีอำนาจลงนามแทนบริษัท 

นายตัน เล เยน หรือนายลี ซูน คี ลงลายมือชื่อและประทับตราสำคัญของบริษัท

ขอบเขต หน้าที่ และความรับผิดชอบของคณะกรรมการบริษัท

คณะกรรมการบริษัทมีอำนาจ หน้าที่ และความรับผิดชอบในการจัดการบริษัทให้เป็นไปตามกฎหมาย
วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริต
และระมัดระวังรักษาผลประโยชน์ของบริษัท โดยสรุปอำนาจหน้าที่ และความรับผิดชอบที่สำคัญได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการอย่างน้อย 3 เดือนต่อครั้ง

  3. จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
  ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

  4. คณะกรรมการมอบอำนาจให้กรรมการคนหนึ่ง หรือหลายคน
  หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
  โดยอยู่ภายใต้การควบคุมของคณะกรรมการ
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควร
  และภายในระยะเวลาที่คณะกรรมการเห็นสมควร
  ซึ่งคณะกรรมการอาจยกเลิกเพิกถอนเปลี่ยนแปลง หรือแก้ไขบุคคลที่ได้รับมอบอำนาจ
  หรืออำนาจนั้นๆ ได้เมื่อเห็นสมควร

  นอกจากนี้
  คณะกรรมการอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร

  ทั้งนี้ การมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหาร
  หรือผู้รับมอบอำนาจสามารถพิจารณา และอนุมัติรายการที่คณะกรรมการบริหาร
  หรือผู้รับมอบอำนาจหรือบุคคลที่เกี่ยวข้อง หรือ มีส่วนได้เสีย
  หรือมีความขัดแย้งทางผลประโยชน์อื่นใดกับบริษัท หรือบริษัทย่อย
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการพิจารณาและอนุมัติไว้แล้ว

  5. กำหนดเป้าหมาย แนวทาง นโยบาย แผนงานและงบประมาณของบริษัท
  ควบคุมกำกับดูแลการบริหารและการจัดการของประธานเจ้าหน้าที่บริหารให้เป็นไปตามนโยบายที่ได้รับมอบหมาย
  เว้นแต่ในเรื่องดังต่อไปนี้ คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ
  อันได้แก่ เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
  การลดทุน การออกหุ้นกู้
  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัท
  การแก้ไขหนังสือบริคณห์สนธิหรือข้อบังคับ เป็นต้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย อาทิเช่น
  การทำรายการที่เกี่ยวโยงกันและการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือกฎหมายที่เกี่ยวข้องกับธุรกิจของบริษัท

  6. พิจารณาโครงสร้างการบริหารงาน แต่งตั้งคณะกรรมการบริหาร ประธานเจ้าหน้าที่บริหาร
  และคณะกรรมการอื่นตามความเหมาะสม

  7. ติดตามผลการดำเนินงานให้เป็นไปตามแผนงาน และงบประมาณอย่างต่อเนื่อง

  8. กรรมการจะต้องไม่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
  หรือบริษัทอื่นที่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
  เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  9. กรรมการต้องแจ้งให้บริษัททราบโดยไม่ชักช้า หากมีส่วนได้เสียไม่ว่าโดยตรง
  หรือโดยอ้อมในสัญญาที่บริษัททำขึ้น หรือถือหุ้น หรือหลักทรัพย์อื่นเพิ่มขึ้น หรือลดลงในบริษัท
  หรือบริษัทในเครือ

นอกจากคณะกรรมการบริษัทแล้ว บริษัทยังมีการแต่งตั้งคณะกรรมการชุดย่อยอีก 3 ชุด
เพื่อช่วยในการบริหาร พิจารณากลั่นกรอง ตัดสินใจ
และเพื่อความโปร่งใสตามหลักการกำกับกิจการที่ดี ดังนี้

-   คณะกรรมการตรวจสอบ

-   คณะกรรมการการกำหนดค่าตอบแทนและสรรหา

-   คณะกรรมการบริหารความเสี่ยง

8.2.2 คณะกรรมการตรวจสอบ

คณะกรรมการตรวจสอบ ของบริษัท ณ วันที่ 31 ธันวาคม 2553 ประกอบด้วยกรรมการอิสระ
จำนวน 3 ท่าน ซึ่งทั้ง 3 ท่าน
เป็นกรรมการการตรวจสอบที่มีความรู้และประสบการณ์ในการสอบทานความน่าเชื่อถือของ
งบการเงิน

  รายชื่อ ตำแหน่ง

  ------ -------------------------------------- -------------------------
  1.     ดร. ธรรมนูญ อานันโทไทย                   ประธานกรรมการตรวจสอบ

  2.     นายสุเวทย์ ธีรวชิรกุล                       กรรมการตรวจสอบ

  3.     นายนิวัฒน์ กาญจนภูมินทร์                     กรรมการตรวจสอบ
  ------ -------------------------------------- -------------------------

ขอบเขต หน้าที่ และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal control)
    และระบบการตรวจสอบภายใน (Internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัท

6.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

7.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมตรวจสอบ
    และต้องประกอบด้วยข้อมูลอย่างน้อยดังต่อไปนี้

-   ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

-   ความเห็นเกี่ยวกับความเพียงพอของระบบควบคุมภายในของบริษัท

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   ความเห็นเกี่ยวกับความเหมาะสมของผู้สอบบัญชี

-   ความเห็นเกี่ยวกับรายการที่อาจมีความขัดแย้งทางผลประโยชน์

-   จำนวนการประชุมคณะกรรมการตรวจสอบ และการเข้าร่วมประชุมของกรรมการตรวจสอบ
    แต่ละท่าน

-   ความเห็น
    หรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่และความรับผิดชอบที่ได้รับมอบหมายจากคณะกรรมการบริษัท

8.  ในกรณีที่พบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

-   รายการที่เกิดความขัดแย้งทางผลประโยชน์

-   การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

-   การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ หรือ
    กฎหมายที่เกี่ยวข้องกับธุรกิจของบริษัท

8.2.3 คณะกรรมการกำหนดค่าตอบแทนและสรรหา

คณะกรรมการกำหนดค่าตอบแทนและสรรหาของบริษัท ณ วันที่ 31 ธันวาคม 2553 มีจำนวน 3 ท่าน
ประกอบด้วย

  ---- --------------------------------------- ---------------------------
  1.   นายนิพัทธ์ จำรูญรัตน์                         ประธาน

  2.   ดร. ธรรมนูญ อานันโทไทย                    กรรมการ

  3.   นายลี ซูน คี                               กรรมการ
  ---- --------------------------------------- ---------------------------

ขอบเขต หน้าที่ และความรับผิดชอบของคณะกรรมการกำหนดค่าตอบแทนและสรรหา

1.  เสนอแนะโครงสร้างค่าตอบแทนกรรมการในคณะกรรมการบริษัท
    และสมาชิกในคณะกรรมการต่างๆ รวมถึงค่าเบี้ยประชุม โบนัส สวัสดิการ
    และผลประโยชน์ตอบแทนอื่นๆ ทั้งที่เป็นตัวเงินและมิใช่ตัวเงิน

2.  ประเมินผลประกอบการของบริษัท เพื่อกำหนดการให้โบนัส
    และการขึ้นเงินเดือนประจำปีของทั้งบริษัท
    โดยใช้เกณฑ์มาตรฐานในอุตสาหกรรมที่เหมาะสมในการพิจารณาประกอบ

3.  เสนอแนะโครงสร้างเงินเดือนของบริษัท รวมถึงผลประโยชน์ตอบแทนอื่นๆ

4.  พิจารณาเงื่อนไขต่างๆ ให้ความเห็น และข้อเสนอแนะ
    เกี่ยวกับโครงการเสนอขายหลักทรัพย์ใหม่แก่กรรมการและพนักงาน (ESOP)

5.  เสนอแนะโครงสร้าง ขนาด และองค์ประกอบของคณะกรรมการบริษัท และคณะกรรมการต่างๆ
    พร้อมทั้งกำหนดคุณสมบัติให้กับกรรมการ หรือสมาชิกที่ต้องการสรรหา

6.  เสนอรายชื่อบุคคลเพื่อเข้ารับการคัดเลือกเป็นกรรมการบริษัทเพื่อนำเสนอต่อที่ประชุมผู้ถือหุ้นในกรณีที่มีตำแหน่งว่างลงเนื่องจากครบวาระ
    และให้ที่ประชุมคณะกรรมการบริษัทเป็นผู้พิจารณาในกรณีที่มีตำแหน่งว่างลงเนื่องจากกรณีอื่นๆ

7.  ปฏิบัติหน้าที่ และความรับผิดชอบอื่นๆ ตามที่ได้รับมอบหมายจากคณะกรรมการบริษัท

8.2.4 คณะกรรมการบริหารความเสี่ยง

คณะกรรมการบริหารความเสี่ยงของบริษัท ณ วันที่ 31 ธันวาคม 2553 มีจำนวน 4 ท่าน
ประกอบด้วย

  ----- ---------------------------- ------------------------------------
  1.    นายสุเวทย์ ธีรวชิรกุล             ประธานกรรมการ

  2.    ดร. ธรรมนูญ อานันโทไทย         กรรมการ

  3.    นายนิวัฒน์ กาญจนภูมินทร์           กรรมการ

  4.    นายตัน เล เยน                 กรรมการ
  ----- ---------------------------- ------------------------------------

ขอบเขต หน้าที่ และความรับผิดชอบของคณะกรรมการบริหารความเสี่ยง

1.  ให้คำแนะนำแก่คณะกรรมการบริษัทในการกำหนดนโยบายบริหารความเสี่ยง กลยุทธ์
    มาตราฐาน และอื่นๆ รวมถึงการกำหนดระดับความเสี่ยงที่สามารถยอมรับได้

2.  ร่วมกับฝ่ายจัดการของบริษัท ในการทบทวนนโยบาย กลยุทธ์ ขอบข่ายงาน รูปแบบ
    และขั้นตอนในการปฏิบัติงาน
    เพื่อให้มั่นใจว่าการจัดการความเสี่ยงมีความเพียงพอและเหมาะสม
    ในระดับความเสี่ยงที่สามารถยอมรับได้
    และการบริหารความเสี่ยงได้ถูกนำไปปฏิบัติอย่างต่อเนื่อง

3.  ทบทวนระบบของการบริหารความเสี่ยงขององค์กรเป็นครั้งคราว
    ซึ่งครอบคลุมธุรกรรมทั้งหมดของบริษัท รวมถึงการมอบหมายให้บุคคลใดบุคคลหนึ่ง
    หรือคณะกรรมการชุดย่อยเป็นผู้กำกับดูแลและบริหารจัดการความเสี่ยงโดยรวมของทั้งบริษัทและรายงานให้คณะกรรมการบริษัทได้รับทราบ

8.2.5 คณะผู้บริหาร

คณะผู้บริหารของบริษัท ประกอบด้วย

1. นายตัน เล เยน ประธานเจ้าหน้าที่บริหาร

2. นายกันตภณ กิตติศิริประเสริฐ ประธานเจ้าหน้าที่ฝ่ายการเงิน

3. นายปากน้ำ สาระกุล ผู้จัดการทั่วไป – ฝ่ายพัฒนาธุรกิจและลูกค้าสัมพันธ์

4. นางสาวขวัญใจ แซ่ไหล ผู้จัดการทั่วไป – ฝ่ายปฏิบัติการ

5. นายสุวิชาญ เจริญพรพจน์ ผู้ช่วยผู้จัดการทั่วไป – ฝ่ายพัฒนาธุรกิจ

6. นางสาวนรารักษ์ คงศิริเรืองไล ผู้ช่วยผู้จัดการทั่วไป – ฝ่ายพัฒนาธุรกิจ

7. นางเพ็ญศรี เพชรทอง ผู้ช่วยผู้จัดการทั่วไป – ฝ่ายการเงินและการบัญชี

8. นายยุทธชัย ศิริพรรณพงศ์ ผู้ช่วยผู้จัดการทั่วไป – ฝ่ายพัฒนาสินเชื่อ, บุคคลและธุรการ

ขอบเขตอำนาจ หน้าที่ของประธานเจ้าหน้าที่บริหาร

1.  บริหารงานประจำวันและ/หรือควบคุมดูแลการดำเนินกิจการของบริษัท

2.  ดำเนินการหรือบริหารงานให้เป็นไปตามวัตถุประสงค์ ข้อบังคับ ระเบียบ ข้อกำหนด คำสั่ง
    นโยบาย เป้าหมาย แผนการดำเนินงาน
    และงบประมาณที่ได้รับอนุมัติจากคณะกรรมการและ/หรือมติที่ประชุมผู้ถือหุ้นของบริษัท

3.  ดำเนินการตามที่คณะกรรมการบริษัทมอบหมาย

4.  กำหนดโครงสร้างองค์กร รวมถึงการมีอำนาจพิจารณาว่าจ้างพนักงาน บรรจุแต่งตั้ง การโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ให้บำเหน็จรางวัล ปรับขึ้นเงินเดือนและค่าตอบแทน เงินโบนัส
    ของพนักงานทั้งหมดในตำแหน่งที่ต่ำกว่าประธานเจ้าหน้าที่บริหาร

5.  มีอำนาจพิจารณาอนุมัติค่าใช้จ่ายเพื่อการจัดซื้อสินทรัพย์ และบริการสำหรับบริษัท
    ตลอดจนถึงอำนาจในการอนุมัติการใช้จ่ายทางการเงินเพื่อใช้ในการปฏิบัติงานของบริษัท
    ภายในวงเงินที่กำหนดโดยคณะกรรมการบริษัท

6.  มีอำนาจ ออกคำสั่ง ระเบียบ ประกาศ และบันทึก เพื่อให้การปฏิบัติงานเป็นไปตามนโยบาย
    และผลประโยชน์สูงสุดของบริษัท และเพื่อรักษาระเบียบ วินัย การทำงานภายในองค์กร

7.  มีอำนาจกระทำการและแสดงตนเป็นตัวแทนของบริษัทต่อบุคคลภายนอกในกิจการที่เกี่ยวข้อง
    และเป็นประโยชน์ต่อบริษัท

8.  มีอำนาจแต่งตั้งคณะทำงานชุดต่างๆ เพื่อการดำเนินกิจการหรือการบริหารงานของบริษัท
    และให้มีอำนาจในการมอบอำนาจช่วง
    และ/หรือมอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้การควบคุมของประธานเจ้าหน้าที่บริหาร
    หรืออาจมอบอำนาจเพื่อให้บุคคลดังกล่าวมีอำนาจตามที่ประธานเจ้าหน้าที่บริหารเห็นสมควร
    และภายในระยะเวลาที่ประธานเจ้าหน้าที่บริหารเห็นสมควร ซึ่งอาจยกเลิก เพิกถอน
    เปลี่ยนแปลงบุคคลที่ได้รับมอบอำนาจ หรือการมอบอำนาจนั้นๆ ได้ตามสมควร

9.  ปฏิบัติหน้าที่อื่นๆ ตามที่คณะกรรมการบริษัทมอบหมาย

10. ปฏิบัติงานด้วยความสุจริตและระมัดระวังผลประโยชน์ของบริษัท

    ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
    จะไม่มีลักษณะเป็นการมอบอำนาจ
    หรือมอบอำนาจช่วงที่ทำให้ประธานเจ้าหน้าที่บริหารหรือผู้รับมอบอำนาจจากประธานเจ้าหน้าที่บริหารสามารถอนุมัติรายการที่ตน
    หรือบุคคลที่อาจมีความขัดแย้ง (ตามนิยามของหน่วยงานที่เกี่ยวข้องกำหนด)
    มีส่วนได้เสียหรืออาจมีความขัดแย้งทางผลประโยชน์อื่นใดกับบริษัท หรือบริษัทย่อย
    เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

    ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
    จะไม่มีลักษณะเป็นการมอบอำนาจ
    หรือมอบอำนาจช่วงที่ทำให้ประธานเจ้าหน้าที่บริหารหรือผู้รับมอบอำนาจจากประธานเจ้าหน้าที่บริหารสามารถอนุมัติรายการที่ตนหรือบุคคลที่อาจมีความขัดแย้ง
    (ตามนิยามของหน่วยงานที่เกี่ยวข้องกำหนด)
    มีส่วนได้เสียหรืออาจมีความขัดแย้งทางผลประโยชน์อื่นใดกับบริษัท หรือบริษัทย่อย
    เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

การมอบอำนาจอนุมัติค่าใช้จ่ายที่มีลักษณะลงทุน

  --------------------------------------------------------------- ---------------- ----------------
  ผู้มีอำนาจอนุมัติค่าใช้จ่าย                                              ตามแผนงบประมาณ   ไม่อยู่ในงบประมาณ

  ประธานเจ้าหน้าที่บริหารฝ่ายการเงิน หรือ ผู้จัดการทั่วไป                      ไม่เกิน 100,000    ไม่เกิน 50,000 บาท
                                                                  บาท              

  ประธานเจ้าหน้าที่บริหาร                                              ไม่เกิน 500,000    ไม่เกิน 300,000
                                                                  บาท              บาท

  ประธานเจ้าหน้าที่บริหารอนุมัติร่วมกับประธานเจ้าหน้าที่บริหารฝ่ายการเงิน          ไม่เกิน 1,000,000  ไม่เกิน 500,000
  หรือประธานเจ้าหน้าที่บริหารอนุมัติร่วมกับผู้จัดการทั่วไป 1 คน                   บาท              บาท

  ประธานเจ้าหน้าที่บริหารและประธานเจ้าหน้าที่บริหารฝ่ายการเงินและผู้จัดการทั่วไป 1 ไม่เกิน 2,000,000  ไม่เกิน 1,000,000
  คน                                                              บาท              บาท

  ประธานเจ้าหน้าที่บริหารอนุมัติร่วมกับประธานคณะกรรมการบริษัท                 มากกว่า 2,000,000 มากกว่า 1,000,000
  หรือคณะกรรมการบริษัท                                               บาท              บาท
  --------------------------------------------------------------- ---------------- ----------------

การมอบอำนาจอนุมัติค่าใช้จ่ายทั่วไป

  --------------------------------------------------------------- ---------------- ----------------
  ผู้มีอำนาจอนุมัติค่าใช้จ่าย                                              ตามแผนงบประมาณ   ไม่อยู่ในงบประมาณ

  ประธานเจ้าหน้าที่ฝ่ายการเงิน หรือ ผู้จัดการทั่วไป                           ไม่เกิน 50,000 บาท ไม่เกิน 20,000 บาท

  ประธานเจ้าหน้าที่บริหาร                                              ไม่เกิน 300,000    ไม่เกิน 100,000
                                                                  บาท              บาท

  ประธานเจ้าหน้าที่บริหารอนุมัติร่วมกับประธานเจ้าหน้าที่บริหารฝ่ายการเงิน          ไม่เกิน 1,000,000  ไม่เกิน 300,000
  หรือประธานเจ้าหน้าที่บริหารอนุมัติร่วมกับผู้จัดการทั่วไป 1 คน                   บาท              บาท

  ประธานเจ้าหน้าที่บริหารและประธานเจ้าหน้าที่บริหารฝ่ายการเงินและผู้จัดการทั่วไป 1 ไม่เกิน 2,000,000  ไม่เกิน 500,000
  คน                                                              บาท              บาท

  ประธานเจ้าหน้าที่บริหารอนุมัติร่วมกับประธานคณะกรรมการบริษัท                 มากกว่า 2,000,000 มากกว่า 500,000
  หรือคณะกรรมการบริษัท                                               บาท              บาท
  --------------------------------------------------------------- ---------------- ----------------

อนึ่ง
อำนาจหน้าที่ของประธานเจ้าหน้าที่บริหารจะไม่รวมถึงอำนาจที่ทำให้ประธานเจ้าหน้าที่บริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์อื่นใดทำกับบริษัทหรือบริษัทย่อย (ถ้ามี)
ยกเว้นเป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่มีเงื่อนไขการค้าทั่วไปที่เป็นไปตามนโยบายและหลักเกณฑ์ที่คณะกรรมการบริษัทพิจารณาและอนุมัติไว้แล้ว

8.2.6 เลขานุการบริษัท

บริษัทได้แต่งตั้ง นายกันตภณ กิตติศิริประเสริฐ ทำหน้าที่เลขานุการบริษัท
โดยมีอำนาจหน้าที่ตามที่กำหนดไว้ในหมวดความรับผิดชอบของคณะกรรมการตามข้อกำหนดของพระราชบัญญัติหลักทรัพย์และตลาดหลักทรัพย์
รวมทั้งประสานงานให้มีการปฏิบัติตามมติของคณะกรรมการ
เพื่อให้เป็นไปตามหลักการกำกับดูแลกิจการที่ดีของบริษัท

8.3 การสรรหากรรมการและกรรมการอิสระ

บริษัทมีคณะกรรมการสรรหา ในการคัดเลือกบุคคลที่จะแต่งตั้งเป็นกรรมการ
โดยพิจารณาจากปัจจัยหลายประการ เช่น ความรู้ ความสามารถ
และประสบการณ์ที่เป็นประโยชน์ต่อการดำเนินธุรกิจ มีความตั้งใจ และมีจริยธรรมในการทำงาน
เป็นต้น

8.3.1 การสรรหากรรมการบริษัท

ในการคัดเลือกบุคคลที่ได้รับการแต่งตั้งเป็นกรรมการบริษัทมีขั้นตอนดังนี้

1.  คณะกรรมการบริษัทประกอบด้วยกรรมการอย่างน้อย 5 คน
    แต่งตั้งโดยให้ที่ประชุมผู้ถือหุ้นเป็นผู้เลือกตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

-   ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็ได้
    ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

2.  ในการประชุมสามัญประจำปีทุกครั้ง
    กรรมการจะต้องออกจากตำแหน่งอย่างน้อยหนึ่งในสามโดยอัตรา
    ถ้าจำนวนกรรมการจะแบ่งออกให้เป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม

  กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
  ให้จับสลากว่าผู้ใดจะออก ส่วนปีหลังๆ ต่อไป
  ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

  กรรมการผู้ออกจากตำแหน่งไปนั้นอาจจะเลือกเข้ารับตำแหน่งอีกก็ได้

บริษัท มีคณะกรรมบริษัททั้งสิ้น 7 ท่าน โดยมีกรรมการที่เป็นตัวแทนของผู้ถือหุ้นใหญ่จำนวน 2 ท่าน
ประกอบด้วยนายลี ซูน คี และนางสาวลิม มุย หลิง

8.3.2 การสรรหากรรมการอิสระและกรรมการตรวจสอบ

บริษัทมีหลักเกณฑ์ในการสรรหากรรมการอิสระและกรรมการตรวจสอบ ดังนี้

1. มีกรรมการอิสระไม่น้อยกว่า 1 ใน 3 ของกรรมการทั้งคณะ และมีจำนวนไม่ต่ำกว่า 3 คน

2. มีกรรมการตรวจสอบไม่น้อยกว่า 3 คน

3. มีคุณสมบัติตามที่ระบุไว้ดังต่อไปนี้

คุณสมบัติกรรมการอิสระ เป็นไปตามประกาศที่เกี่ยวข้องกำหนดของตลาดหลักทรัพย์แห่งประเทศไทย
ดังนี้

  1. ต้องถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
  บริษัทย่อย บริษัทร่วม หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

  2. ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน ที่ปรึกษา
  ที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง (ปัจจุบันและช่วง 2
  ปีก่อนได้รับการแต่งตั้ง)

  3. ไม่มีความสัมพันธ์ทางสายโลหิต หรือโดยการจดทะเบียนตามกฎหมายของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัท หรือบริษัทย่อย

  4. ไม่มีความสัมพันธ์ด้านบริหารหรือทำธุรกิจร่วมกับบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง ทั้งปัจจุบันและ 2
  ปีก่อนวันที่ยื่นคำขออนุญาตกับสำนักงาน ก.ล.ต. ในประเด็นดังต่อไปนี้

-   ไม่เป็นหรือเคยเป็นกรรมการที่มีส่วนร่วมในการบริหาร ลูกจ้าง พนักงาน
    ที่ปรึกษาที่รับเงินเดือนประจำ

-   ไม่มีความสัมพันธ์ทางธุรกิจ เช่น ซื้อ/ขายทรัพย์สินและบริการที่มีนัยสำคัญตามที่ กลต. กำหนด
    (ใช้แนวทางในทำนองเดียวกับข้อกำหนดว่าด้วยการทำรายการที่เกี่ยวโยงกันของตลาดหลักทรัพย์)

-   ไม่เป็นหรือเคยเป็นผู้สอบบัญชี

-   ไม่เป็นหรือเคยเป็นผู้ให้บริการทางวิชาชีพใดๆ รวมถึงการให้บริการเป็นที่ปรึกษากฎหมาย
    ที่ปรึกษาทางการเงิน ซึ่งได้รับค่าบริการเกินกว่า 2 ล้านบาท ต่อปี

  5. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่มีลักษณะอื่นใด ที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัท

คุณสมบัติกรรมการตรวจสอบ

1.  ได้รับการแต่งตั้งจากคณะกรรมการ หรือที่ประชุมผู้ถือหุ้นของบริษัท

2.  กรรมการตรวจสอบทุกคนต้องเป็นกรรมการอิสระรวมทั้งต้อง

-   ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้งและ

-   ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
    เฉพาะที่เป็นบริษัทจดทะเบียน

    1.  มีหน้าที่ตามประกาศตลาดหลักทรัพย์แห่งประเทศไทย
        ว่าด้วยคุณสมบัติและขอบเขตการดำเนินการของคณะกรรมการตรวจสอบ

    2.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ
        และต้องมีกรรมการตรวจสอบอย่างน้อย 1 คน
        ที่มีความรู้และประสบการณ์ที่จะสามารถทำหน้าที่ในการสอบทานความน่าเชื่อถือของงบการเงินได้

8.4 ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม รวมทั้งคำนึงถึงประสบการณ์ ภาระหน้าที่
ขอบเขตของบทบาทและความรับผิดชอบ เพื่อที่จะดูแล
และรักษากรรมการที่มีคุณสมบัติที่ต้องการ และได้ขออนุมัติจากที่ประชุมผู้ถือหุ้น
ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
โดยพิจารณาตามบทบาท หน้าที่และความรับผิดชอบ
และผลการปฏิบัติงานและความทุ่มเทของผู้บริหารแต่ละท่าน

การจ่ายค่าตอบแทนที่เป็นตัวเงินให้แก่กรรมการและผู้บริหาร มีรายละเอียดดังนี้

ค่าตอบแทนรวมของคณะกรรมการบริษัทและคณะกรรมการชุดย่อย ในปี 2551-2553 ดังนี้

[TABLE]

หมายเหตุ * นายหว่อง ชิน เคียง ลาออกจากการเป็นกรรมการเมื่อวันที่ 7 สิงหาคม 2552

* นายสิงหะ นิกรพันธุ์ ลาออกจากการเป็นกรรมการ กรรมการอิสระ และกรรมการตรวจสอบ
เมื่อวันที่ 27 พฤษภาคม 2552

* นางสาวลิม มุย หลิง เข้ามาดำรงตำแหน่งกรรมการ เมื่อวันที่ 7 สิงหาคม 2552

* นายนิวัฒน์ กาญจนภูมินทร์ เข้ามาดำรงตำแหน่งกรรมการ กรรมการอิสระ
และกรรมการตรวจสอบ เมื่อ 7 สิงหาคม 2552

** ปี 2551 ไม่มีการจ่ายบำเหน็จกรรมการ (โบนัส)

ค่าตอบแทนผู้บริหาร (ค่าตอบแทนผู้บริหารที่มีรายชื่ออยู่ในคณะผู้บริหาร) ในปี 2551-2553 ดังนี้

+---------------+-------+---------+-------+---------+-------+---------+
| ค่าตอบแทน      | ปี     |         | ปี     |         | ปี     |         |
|               | 2551  |         | 2552  |         | 2553  |         |
+---------------+-------+---------+-------+---------+-------+---------+
|               | จำน   | จำนว    | จำน   | จำนว    | จำน   | จำนว    |
|               | วนราย | นเงินรวม | วนราย | นเงินรวม | วนราย | นเงินรวม |
|               |       |         |       |         |       |         |
|               |       | (บาท)   |       | (บาท)   |       | (บาท)   |
+---------------+-------+---------+-------+---------+-------+---------+
| เ             | 8     | 16,     | 8     | 18,     | 9     | 20,     |
| งินเดือนและโบนัส |       | 516,677 |       | 111,400 |       | 480,930 |
+---------------+-------+---------+-------+---------+-------+---------+
| รวม           | 8     | 16,     | 8     | 18,     | 9     | 20,     |
|               |       | 516,677 |       | 111,400 |       | 480,930 |
+---------------+-------+---------+-------+---------+-------+---------+

  ค่าตอบแทนอื่นๆ ที่เป็นตัวเงิน

บริษัทได้เข้าร่วมกองทุนสำรองเลี้ยงชีพกับกองทุน
ซึ่งจดทะเบียนแล้วตามพระราชบัญญัติกองทุนสำรองเลี้ยงชีพ
โดยพนักงานจ่ายเงินสมทบเข้ากองทุนในอัตราร้อยละ 5 ของค่าจ้าง
และบริษัทจ่ายสมทบอีกส่วนหนึ่งตามอัตราที่กำหนดไว้ในข้อบังคับกองทุน

8.5 การกำกับดูแลกิจการ

คณะกรรมการบริษัทได้จัดให้มีนโยบายการกำกับดูแลกิจการที่ดีของบริษัทเมื่อวันที่ 7 พฤศจิกายน
2551 โดยนำหลักการกำกับดูแลกิจการที่ดี 5 หมวดสำหรับบริษัทจดทะเบียนปี 2549
ของตลาดหลักทรัพย์แห่งประเทศไทยมาเป็นแนวทางในการปฏิบัติ เพื่อเสริมสร้างความโปร่งใส
และเสริมสร้างองค์กรให้มีระบบบริหารจัดการที่มีประสิทธิภาพ เพื่อเอื้อประโยชน์ต่อการดำเนินธุรกิจ
อันจะสร้างความเชื่อมั่นให้แก่ผู้ถือหุ้น นักลงทุน ผู้มีส่วนได้เสีย และผู้ที่เกี่ยวข้อง โดยสรุปได้ดังนี้

1.  สิทธิของผู้ถือหุ้น

คณะกรรมการบริษัทให้ความสำคัญเกี่ยวกับสิทธิของผู้ถือหุ้นทุกๆคน
ในการประชุมผู้ถือหุ้นของบริษัทในแต่ละครั้ง
บริษัทจะจัดส่งหนังสือเชิญประชุมพร้อมรายละเอียดของวาระต่างๆ
ข้อมูลประกอบการประชุมที่สำคัญและจำเป็น ความเห็นของคณะกรรมการ
รายงานการประชุมครั้งก่อน รายงานประจำปี
และเอกสารเพิ่มเติมอื่นๆเพื่อใช้ในการประกอบการตัดสินใจ รวมถึงหนังสือมอบฉันทะทั้ง 3 แบบ คือ
แบบ ก. แบบ ข. และแบบ ค. เอกสารที่ต้องใช้ในการมอบฉันทะ และวิธีการใช้ให้ทราบ
เพื่อให้ผู้ถือหุ้นสามารถเลือกใช้แบบใดก็ได้ โดยจะจัดส่งให้ผู้ถือหุ้นทราบล่วงหน้าไม่น้อยกว่า 7 วัน
และโฆษณาคำบอกกล่าวเชิญประชุมในหนังสือพิมพ์ติดต่อกันเป็นระยะเวลาไม่น้อยกว่า 3
วันก่อนการประชุม
และในการประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
และแสดงความคิดเห็นและข้อเสนอแนะต่างๆ
มีการบันทึกการประชุมถูกต้องครบถ้วนเพื่อให้ผู้ถือหุ้นสามารถตรวจสอบได้ นอกจากนี้
ภายหลังบริษัทได้เข้าจดทะเบียนในตลาดหลักทรัพย์แห่งประเทศไทย
บริษัทได้เพิ่มช่องทางการสื่อสารกับนักลงทุนอีกช่องทางหนึ่ง หรือ
นักลงทุนสัมพันธ์ผ่านเว็ปไซต์ของบริษัท www.ifscapthai.com นอกเหนือจากช่องทางในระบบ
ELCID ของตลาดหลักทรัพย์ จึงทำให้ผู้ถือหุ้นสามารถเข้าถึงข้อมูลเกี่ยวกับหนังสือเชิญประชุม
รายงานประจำปี ตลอดจนข้อมูลสำคัญอื่นๆที่จะเผยแพร่ให้นักลงทุนได้รับทราบรวดเร็วยิ่งขึ้น

2. การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทให้ความสำคัญในการปฏิบัติต่อผู้ถือหุ้นอย่างเท่าเทียมกัน
โดยผู้ถือหุ้นสามารถแสดงความคิดเห็น
ข้อเสนอแนะต่างๆให้กับบริษัทผ่านช่องทางการสื่อสารกับนักลงทุนสัมพันธ์
รวมถึงการเปิดโอกาสให้ผู้ถือหุ้นที่ไม่สามารถเข้าร่วมประชุมสามารถมอบอำนาจให้ประธานกรรมการตรวจสอบซึ่งเป็นกรรมการอิสระ
หรือผู้รับมอบอำนาจเป็นตัวแทนในการเข้าร่วมประชุมและออกเสียงลงคะแนนในที่ประชุมผู้ถือหุ้นได้
คณะกรรมการบริษัทมีนโยบายปฏิบัติตามข้อบังคับของบริษัท
กฏหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย และหน่วยงานอื่นที่เกี่ยวข้องกำหนด ทั้งนี้
คณะกรรมการให้ความสำคัญการปฏิบัติตามข้อกำหนดเกี่ยวกับการทำรายการที่เกี่ยวโยงกัน
การได้มาและจำหน่ายไปซึ่งสินทรัพย์ที่สำคัญของบริษัท
การเปิดเผยข้อมูลการทำรายการที่เกี่ยวโยงกัน
และการใช้ข้อมูลภายในเพื่อหาผลประโยชน์ให้แก่ตนเองหรือผู้อื่น
ตลอดจนกำหนดให้มีการดำเนินการต่างๆ
เพื่อป้องกันการทำรายการที่อาจก่อให้เกิดความขัดแย้งทางผลประโยชน์

3. บทบาทของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่มที่เกี่ยวข้องกับบริษัท
ตามสิทธิที่ควรได้รับการปฏิบัติอย่างเท่าเทียมกันและเป็นธรรม ดังนี้

1)  ผู้ถือหุ้น: บริษัทปฏิบัติต่อผู้ถือหุ้นทุกรายอย่างเป็นธรรม
    รายงานสถานภาพและแนวโน้มในอนาคตขององค์กร ให้รับทราบตามความเป็นจริง

2)  ลูกค้า: บริษัทให้บริการที่มีคุณภาพ รวดเร็วเพื่อตอบสนองความต้องการของลูกค้า
    ภายใต้เงื่อนไขที่เป็น ธรรมทั้งสองฝ่าย รวมถึงการเก็บรักษาความลับของลูกค้า

3)  คู่ค้าและ/หรือเจ้าหนี้: บริษัทปฏิบัติต่อคู่ค้าและเจ้าหนี้อย่างเสมอภาพและเป็นธรรม
    เป็นไปตามสัญญาหรือ เงื่อนไขที่ตกลงกัน

4)  พนักงาน: บริษัทให้ผลตอบแทนและการแต่งตั้งที่เป็นธรรมและเหมาะสม
    ดูแลรักษาสภาพแวดล้อมในการ ทำงานให้มีความปลอดภัย พัฒนาความรู้ ความสามารถ
    และทักษะของพนักงานอย่างสม่ำเสมอ

5)  คู่แข่ง: บริษัทประพฤติตามกติกาการแข่งขันที่ดี หลีกเลี่ยงวิธีการไม่สุจริตหรือไม่เหมาะสม
    และไม่ทำลาย ชื่อเสียงของคู่แข่ง

6)  สังคม ชุมชนและสิ่งแวดล้อม:

บริษัทให้การสนับสนุนกิจกรรมเพื่อร่วมสร้างสรรค์สังคม ชุมชน
และสิ่งแวดล้อมอย่างสม่ำเสมอเพื่อให้ชุมชนมีคุณภาพที่ดีขึ้น ทั้งที่ดำเนินการเองและร่วมมือกับภาครัฐ
ภาคเอกชนและชุมชน

นอกจากนี้ บริษัทได้จัดทำข้อพึงปฏิบัติเกี่ยวกับจรรยาบรรณธุรกิจเพื่อให้กรรมการ ผู้บริหาร
และพนักงานทุกคนในองค์กรยึดถือเป็นแนวทางการปฏิบัติหน้าที่ตามภารกิจของตนด้วยความซื่อสัตย์
สุจริต และเที่ยงธรรม
โดยบริษัทจะกำกับและติดตามเพื่อให้มีการปฏิบัติตามแนวทางของจรรยาบรรณธุรกิจดังกล่าวอย่างจริงจัง
รวมถึงการกำหนดบทลงโทษทางวินัยไว้ด้วย
ส่วนข้อมูลที่ได้รับแจ้งจากผู้ร้องเรียนหรือผู้แจ้งเบาะแสผ่านช่องทางต่างๆ เช่น เว็ปไซต์ของบริษัท
www.ifscapthai.com ผ่านฝ่ายนักลงทุนสัมพันธ์ทางโทรศัพท์ หรือทางไปรษณีย์ก็ตาม
จะส่งต่อให้หน่วยงานที่เกี่ยวข้องเป็นผู้ดำเนินการปรับปรุงแก้ไข

4. การเปิดเผยข้อมูลและความโปร่งใส

คณะกรรมการบริษัทดูแลให้บริษัทเปิดเผยข้อมูลสำคัญที่เกี่ยวข้องกับบริษัทต่อสาธารณะ
ทั้งข้อมูลทางการเงิน รายงานทางการเงิน และข้อมูลที่มิใช่ทางการเงินอย่างถูกต้อง ทันเวลา
และโปร่งใส ทั้งภาษาไทย และภาษาอังกฤษ
เป็นไปตามข้อกำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”)

ในส่วนของคุณภาพของรายงานทางการเงิน บริษัทได้แต่งตั้ง บริษัท ดีลอยท์ ทู้ช โธมัทสุ ไชยยศ
สอบบัญชี จำกัด (“สำนักงาน”) ในการเป็นผู้สอบบัญชีของบริษัท
ซึ่งสำนักงานเป็นผู้สอบบัญชีที่ได้รับความเห็นชอบจากสำนักงาน ก.ล.ต. มีความเป็นอิสระ
และไม่มีความสัมพันธ์ใดๆ กับบริษัท ทำให้สามารถมั่นใจได้ว่า
ข้อมูลที่แสดงในรายงานทางการเงินมีความถูกต้อง เป็นไปตามมาตรฐานการบัญชีที่รับรองทั่วไป
อีกทั้งยังกำหนดให้คณะกรรมการตรวจสอบ เป็นผู้ดูแลพิจารณากลั่นกรองรายงานทางการเงิน
รวมถึงการเปิดเผยข้อมูลในงบการเงินของบริษัท นอกจากนี้
บริษัทได้มีการเปิดเผยรายงานผู้สอบบัญชี คำอธิบายและวิเคราะห์งบการเงิน
พร้อมทั้งรายงานความรับผิดชอบของคณะกรรมการบริษัทต่อรายงานทางการเงิน
รายงานของคณะกรรมการตรวจสอบ เปิดเผยบทบาทหน้าที่ของคณะกรรมการบริษัท
และคณะกรรมการชุดย่อย จำนวนครั้งที่กรรมการแต่ละท่านเข้าร่วมประชุม
เปิดเผยข้อมูลค่าตอบแทนกรรมการและผู้บริหารในรายงานประจำปี

คณะกรรมการบริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน ทันเวลา
และโปร่งใส และทั่วถึงทั้งรายงานข้อมูลทางการเงินและข้อมูลทั่วไป
บริษัทจึงได้จัดตั้งฝ่ายนักลงทุนสัมพันธ์ โดยมอบหมายให้ นายปากน้ำ สาระกุล
เป็นผู้รับผิดชอบในเรื่องการเปิดเผยข้อมูลสารสนเทศที่สำคัญของบริษัท
เพื่อเป็นตัวแทนในการสื่อสารกับนักลงทุนที่เป็นสถาบัน ผู้ถือหุ้น และนักวิเคราะห์ทั่วไป ทั้งนี้
นักลงทุนทั่วไปสามารถติดต่อขอทราบข้อมูลของบริษัทได้ที่หมายเลขโทรศัพท์ 02-285-6326-32
หรือที่เว็บไซต์ www.ifscapthai.com

5. ความรับผิดชอบของคณะกรรมการ

คณะกรรมการบริษัทมีบทบาทสำคัญในการกำกับดูแลกิจการ
และมีความรับผิดชอบต่อการปฏิบัติหน้าที่ผู้ถือหุ้น เพื่อประโยชน์สูงสุดของบริษัทและผู้ถือหุ้นโดยรวม

โครงสร้างคณะกรรมการ

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวนที่เหมาะสม
และสมดุลระหว่างกรรมการที่เป็นผู้บริหารกับกรรมการที่ไม่ได้เป็นผู้บริหาร
กรรมการบริษัททั้งหมดมีจำนวน 7 ท่าน ประกอบด้วย กรรมการที่เป็นผู้บริหาร จำนวน 1 ท่าน
กรรมการที่ไม่เป็นผู้บริหารจำนวน 6 ท่าน ทั้งนี้
ในจำนวนกรรมการทั้งหมดเป็นกรรมการอิสระจำนวน 3 ท่าน
และเป็นกรรมการที่มาจากตัวแทนผู้ถือหุ้นจำนวน 2 ท่าน

วาระการดำรงตำแหน่ง

วาระการดำรงตำแหน่งของกรรมการแต่ละท่านเป็นไปตามข้อบังคับของบริษัท
กรรมการต้องออกจากตำแหน่งอย่างน้อย 1 ใน 3 โดยกรรมการผู้ออกจากตำแหน่งไปนั้น
อาจได้รับเลือกเข้ารับตำแหน่งได้อีก

การรวมหรือแยกตำแหน่ง

ประธานกรรมการบริษัทไม่มีความสัมพันธ์ใดๆกับฝ่ายบริหาร
และมิได้เป็นบุคคลเดียวกันกับประธานเจ้าหน้าที่บริหาร ทั้งนี้
มีการแบ่งหน้าที่ออกจากกันชัดเจนระหว่างการกำหนดนโยบายและการกำกับดูแล
กับการบริหารงานประจำ

เลขานุการบริษัท

คณะกรรมการบริษัทได้แต่งตั้งนายกันตภณ กิตติศิริประเสริฐ ประธานเจ้าหน้าที่การเงิน
เป็นเลขานุการบริษัทเพื่อดูแลกิจกรรมของคณะกรรมการบริษัท
รวมทั้งประสานงานห้มีการปฏิบัติตามมติคณะกรรมการ

คณะกรรมการชุดย่อย

คณะกรรมการบริษัทได้จัดตั้งคณะกรรมการชุดย่อยอีก 3 ชุด
เพื่อแบ่งเบาภาระหน้าที่ในการทำงานของคณะกรรมการบริษัท ศึกษาในรายละเอียด
และกลั่นกรองงานตามความจำเป็น ซึ่งได้แก่ (1)
คณะกรรมการตรวจสอบเพื่อช่วยในการกำกับดูแลกิจการของบริษัท ด้านรายงานทางการเงิน
และด้านการปฏิบัติตามกฏระเบียบ และนโยบาย (2)
คณะกรรมการกำหนดค่าตอบแทนและสรรหาเพื่อช่วยในกระบวนการพิจารณาค่าตอบแทนที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกัน และ (3)
คณะกรรมการบริหารความเสี่ยงเพื่อช่วยพิจารณานโยบายด้านบริหารความเสี่ยงที่ครอบคลุมทั้งองค์กรของบริษัทในปัจจุบันมีความเพียงพอและเหมาะสม
ในระดับความเสี่ยงที่ยอมรับได้และมีการนำไปปฏิบัติอย่างต่อเนื่อง

บทบาท หน้าที่ และความรับผิดชอบของคณะกรรมการ

ภาวะผู้นำและวิสัยทัศน์

คณะกรรมการบริษัทประกอบด้วยกรรมการที่มีความรู้ ความสามารถ
และประสบการณ์ที่เป็นประโยชน์ต่อการดำเนินธุรกิจ
คณะกรรมการบริษัทมีส่วนร่วมในการให้ความเห็นในการกำหนดวิสัยทัศน์และภารกิจ กลยุทธ์
เป้าหมายทางการเงิน ความเสี่ยง แผนงาน และงบประมาณของบริษัท
ตลอดจนกำกับดูแลฝ่ายจัดการให้ดำเนินการเป็นไปตามแผนงานและนโยบายที่กำหนดไว้อย่างมีประสิทธิภาพและประสิทธิผล

ความขัดแย้งทางผลประโยชน์

คณะกรรมการบริษัทได้ระมัดระวังในการป้องกันความขัดแย้งทางผลประโยชน์ที่อาจจะเกิดขึ้น
จึงได้กำหนดแนวทางปฏิบัติสำหรับบริษัท กรรมการและผู้บริหารในการเข้าทำรายการระหว่างกัน
กำหนดมาตรการและขั้นตอนในการอนุมัติให้เข้าทำรายการระหว่างกัน
และนโยบายหรือแนวโน้มการทำรายการระหว่างกันในอนาคต
ให้สอดคล้องและเป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย และหน่วยงานอื่นที่เกี่ยวข้องกำหนด
รวมทั้งเปิดเผยข้อมูลรายการที่เกี่ยวโยงกันไว้ในงบการเงิน รายงานประจำปี
และแบบแสดงรายงานข้อมูลประจำปี (แบบ 56-1) เพื่อให้ผู้ถือหุ้นสามารถตรวจสอบได้

จริยธรรมทางธุรกิจ

บริษัทได้จัดทำจรรยาบรรณธุรกิจ เพื่อเป็นแนวทางให้กรรมการ ผู้บริหาร พนักงานยึดถือปฏิบัติ
ซึ่งครอบคลุมถึงเรื่องความเป็นธรรมต่อผู้ถือหุ้น การคำนึงถึงสิทธิของผู้มีส่วนได้ส่วนเสียกลุ่มต่างๆ
การหลีกเลี่ยงการกระทำใดๆที่ขัดแย้งทางผลประโยชน์ของบริษัท
ความรับผิดชอบต่อทรัพย์สินของบริษัท การหลีกเลี่ยงการใช้ข้อมูลภายในเพื่อเอื้อประโยชน์ส่วนตน
การเปิดเผยข้อมูลอย่างถูกต้องและทันเวลา ความรับผิดชอบต่อสังคมและส่วนรวม

การประชุมคณะกรรมการ

คณะกรรมการบริษัทมีการประชุมโดยปกติอย่างน้อยไตรมาสละ 1 ครั้ง
และมีการประชุมเพิ่มเติมตามความจำเป็น
มีการส่งหนังสือเชิญประชุมพร้อมระเบียบวาระการประชุมที่ชัดเจนและเอกสารประกอบการประชุมเพียงพอจัดส่งให้กรรมการล่วงหน้าไม่น้อยกว่า
7 วัน เว้นแต่ในกรณีจำเป็นรีบด่วน เพื่อรักษาสิทธิหรือประโยชน์ของบริษัท
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ในการประชุม
คณะกรรมการเปิดโอกาสให้ผู้บริหารระดับสูงได้มีส่วนร่วมในการเข้าร่วมประชุม
เพื่อตอบข้อซักถามในประเด็นที่มีข้อสงสัย รายงานการประชุมจะมีการจดบันทึกเป็นลายลักษณ์อักษร
และจะจัดเก็บรายงานการประชุมที่ผ่านการรับรองจากที่ประชุมแล้ว
เพื่อให้กรรมการหรือผู้มีส่วนเกี่ยวข้องสามารถตรวจสอบได้
โดยการเข้าร่วมประชุมคณะกรรมการบริษัทในปี 2552-2553 มีดังนี้

  ------------------ ---------------------- ---------------------- ----------------------
                     ปี 2551                 ปี 2552                 ปี 2553

  กรรมการ            จำนวนครั้งที่เข้าร่วมประชุม   จำนวนครั้งที่เข้าร่วมประชุม   จำนวนครั้งที่เข้าร่วมประชุม
                     /จำนวนครั้งการประชุม      /จำนวนครั้งการประชุม      /จำนวนครั้งการประชุม

  1. นายลี ซูน คี       4/6                    3/6                    4/5

  2. นายตัน เล เยน    6/6                    6/6                    5/5

  3. นางสาวลิม มุย หลิง -                      1/6                    4/5
  *                                                                

  4. นายนิพัทธ์ จำรูญรัตน์ 4/6                    6/6                    5/5

  5. ดร. ธรรมนูญ      6/6                    6/6                    5/5
  อานันโทไทย                                                        

  6. นายสุเวทย์        6/6                    6/6                    5/5
  ธีรวชิรกุล                                                          

  7. นายนิวัฒน์         -                      1/6                    5/5
  กาญจนภูมินทร์ *                                                     

  8. นายหว่อง ชิน เคียง 4/6                    2/6                    -
  *                                                                

  9. นายสิงหะ นิกรพันธุ์  4/6                    4/6                    -
  *                                                                
  ------------------ ---------------------- ---------------------- ----------------------

หมายเหตุ * นายหว่อง ชิน เคียง ลาออกจากการเป็นกรรมการเมื่อวันที่ 7 สิงหาคม 2552

* นายสิงหะ นิกรพันธุ์ ลาออกจากการเป็นกรรมการ กรรมการอิสระ และกรรมการตรวจสอบ
เมื่อวันที่ 27 พฤษภาคม 2552 * นางสาวลิม มุย หลิง เข้ามาดำรงตำแหน่งกรรมการ เมื่อวันที่ 7
สิงหาคม 2552

* นายนิวัฒน์ กาญจนภูมินทร์ เข้ามาดำรงตำแหน่งกรรมการ กรรมการอิสระ
และกรรมการตรวจสอบ เมื่อ 7 สิงหาคม 2552

8.6 การดูแลเรื่องการใช้ข้อมูลภายใน

บริษัทมีข้อกำหนดและหลักเกณฑ์ในการควบคุมและการใช้ข้อมูลภายในอย่างรัดกุม
โดยเฉพาะข้อมูลแสดงฐานะทางการเงินของบริษัทก่อนที่จะเผยแพร่ต่อสาธารณชน
บริษัทมีนโยบายและวิธีการดูแลผู้บริหารและพนักงานในการนำข้อมูลภายในของบริษัทไปใช้
เพื่อประโยชน์ส่วนตน ดังนี้

1. ห้ามมิให้กรรมการ ผู้บริหาร รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว
ใช้ข้อมูลภายในเพื่อทำการซื้อ ขาย โอน หรือรับโอนหลักทรัพย์ของบริษัท
ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน โดยเฉพาะในช่วง 30
วันก่อนที่งบการเงินของบริษัทจะถูกเผยแพร่ต่อสาธารณชน นอกจากนี้
ภายหลังจากที่ข้อมูลได้ถูกเผยแพร่แล้ว
บุคคลข้างต้นห้ามไม่ให้มีการซื้อหรือขายหลักทรัพย์ของบริษัทจนกระทั่งประชาชนที่ได้รับทราบข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว
(7 วัน นับแต่วันที่เผยแพร่)

2. ให้ความรู้แก่กรรมการ และผู้บริหาร ที่มีหน้าที่ที่จะต้องรายงานการถือครองหลักทรัพย์ของตน
คู่สมรส และบุตรที่ยังไม่บรรลุนิติภาวะ เกี่ยวกับการรายงานการถือหลักทรัพย์ของบริษัท
โดยหากกรรมการ ผู้บริหาร รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว
ที่เข้าข่ายมีการซื้อ ขาย โอน
หรือรับโอนหลักทรัพย์ของบริษัทตามที่กำหนดไว้ในประกาศสำนักงานคณะกรรมการ ก.ล.ต. ที่ สจ.
14/2540 เรื่อง
การจัดทำและเปิดเผยรายงานการถือหลักทรัพย์และบทกำหนดโทษตามพระราชบัญญัติหลักทรัพย์และตลาดหลักทรัพย์
พ.ศ. 2535

หากมีการกระทำการฝ่าฝืนระเบียบปฏิบัติดังกล่าวข้างต้น
บริษัทจะดำเนินการทางวินัยเพื่อพิจารณาลงโทษตามสมควรแก่กรณี เช่น ตักเตือนเป็นหนังสือ
ลดค่าจ้าง พักงาน เลิกจ้าง เป็นต้น

8.7 ทรัพยากรบุคคล

บุคลากร

จำนวนผู้บริหารและพนักงาน ในปี 2553 บริษัทมีบุคลากรทั้งสิ้น 70 คน แบ่งตามสายงานต่างๆ ดังนี้

+-------------------------------------------------+--------------------+
| ประเภท                                          | จำนวนพนักงาน        |
+=================================================+====================+
| ผู้บริหาร                                          | 9                  |
+-------------------------------------------------+--------------------+
| ฝ่ายพัฒนาธุรกิจ                                     | 17                 |
+-------------------------------------------------+--------------------+
| ฝ่ายลูกค้าสัมพันธ์และบริหารความเสี่ยงด้านสินเชื่อ            | 12                 |
+-------------------------------------------------+--------------------+
| ฝ่ายปฏิบัติการ                                      | 18                 |
+-------------------------------------------------+--------------------+
| ฝ่ายการเงินบัญชี                                    | 3                  |
|                                                 |                    |
| ฝ่ายกฎหมาย                                       | 1                  |
+-------------------------------------------------+--------------------+
| ฝ่ายนักลงทุนสัมพันธ์ เลขานุการ และกำกับการปฏิบัติตามกฏเกณฑ์ | 1                  |
+-------------------------------------------------+--------------------+
| ฝ่ายพัฒนาสินเชื่อ / บุคคลและธุรการ                     | 9                  |
+-------------------------------------------------+--------------------+
|   รวม                                           | 70                 |
+-------------------------------------------------+--------------------+

ทั้งนี้ ในระยะเวลา 3 ปีที่ผ่านมา
บริษัทไม่มีการเปลี่ยนแปลงจำนวนพนักงานอย่างมีนัยสำคัญและไม่มีข้อพิพาททางด้านแรงงานใด ๆ

  ผลตอบแทนรวมและลักษณะผลตอบแทนที่ให้กับพนักงาน (ไม่รวมกรรมการ และผู้บริหาร)

+---------------------------+-------------+-------------+--------------+
| ลักษณะผลตอบแทน             | ปี 2551      | ปี 2552      | ปี 2553       |
|                           |             |             |              |
|                           | (บาท)       | (บาท)       | (บาท)        |
+---------------------------+-------------+-------------+--------------+
| เงินเดือน / ค่าจ้าง โบนัส      | 22,917,194  | 22,567,047  | 24,588,659   |
+---------------------------+-------------+-------------+--------------+
| ค                         | 6,187,359   | 4,867,430   | 9,011,504    |
| ่าใช้จ่ายเกี่ยวกับสวัสดิการพนักงาน |             |             |              |
+---------------------------+-------------+-------------+--------------+
|   รวม                     | 29,104,553  | 27,437,477  | 33,600,163   |
+---------------------------+-------------+-------------+--------------+

  นโยบายในการพัฒนาบุคลากร

บริษัทให้ความสำคัญเป็นอย่างยิ่งในเรื่องของการพัฒนาความรู้ และความสามารถของพนักงาน
เพื่อเพิ่มประสิทธิภาพในการทำงาน คุณภาพของการให้บริการ โดยได้จัดให้มีการฝึกอบรม
การสัมมนาโดยบุคคลทั้งจากภายในและภายนอกที่จำเป็นต่อพนักงานโดยรวมและรายบุคคลอย่างสม่ำเสมอ
เพื่อเพิ่มศักยภาพในการทำงานและสามารถนำความรู้ที่ได้รับไปปรับใช้ในการทำงาน
รวมทั้งมีนโยบายในการให้ผลตอบแทนกับพนักงานในอัตราที่เหมาะสมเพื่อจูงใจและรักษาให้พนักงานทำงานกับบริษัทในระยะยาว
และนอกจากนี้
บริษัทได้จัดกิจกรรมเพื่อสานสัมพันธ์พนักงานเพื่อเป็นการสร้างความสามัคคีภายในองค์กรอย่างสม่ำเสมอ